Trond Kallevåg

Trond Kallevåg (født 8. april 1988) er en norsk gitarist (primært gitar og pedal steelgitar) og komponist fra Haugesund. Han har gitt ut tre plater i eget navn, der de to siste er utgitt på plateselskapet Hubro. På platene har han med seg blant andre Geir Sundstøl og David Wallumrød.

Biografi 
Kallevåg har en master i utøvende musikk ved Rogaland Musikkonservatorium og Rytmisk Musikkonservatorium i København. I tillegg har han tatt et årsstudium i Live Electronics ved Norges musikkhøgskole. 

Gjennombruddet til Kallevåg kom med plata Bedehus & Hawaii (2019), som fikk en rekke gode anmeldelser i inn- og utland. Bandcamp – en av verdens største og viktigste plattformer for salg av musikk – kåret albumet til ett av de femten beste platene utgitt i 2019. Før siste utgivelse, Fengselsfugl (2021), valgte Kallevåg å droppe "Hansen" i artistnavnet. Denne utgivelsen er en oppfølger til Bedehus & Hawaii. Kallevåg har mikset begge platene selv.

Priser og utmerkelser 
Sildajazzprisen (2017)

Årets bestillingsverk til Sildajazz (2018)

Diskografi 
 Trond Kallevåg Hansen Trio: Se Meg En Annen Dag (2017)
 Trond Kallevåg Hansen: Bedehus & Hawaii (2019)
 Trond Kallevåg: Fengselsfugl (2021)

Referanser 

Norske gitarister
Personer fra Haugesund kommune